Tökur eru hafnar á kvikmyndinni Fiskar á þurru landi í stúdíói Sagafilm við Laugaveg en myndin verður sýnd í tveimur hlutum á RÚV um páskana . Myndin verður tekin upp á aðeins átta dögum . Í tilkynningu frá Saga film segir að það séu ánægjulegar fréttir að RÚV hyggist taka virkan þátt í kvikmyndavorinu með því að bjóða upp á frumsýningu á glænýju íslensku efni um páskana . „ Fá fordæmi eru fyrir því og er þetta vonandi merki um það sem koma skal í ljósi aukinnar fjárveitingar til kvikmyndagerðar . “ Óskar Jónasson leikstjóri ræðir við Hilmar Guðjónsson leikara á tökustað Fiskar á þurru landi gerist á gistiheimili í litlu plássi úti á landi en myndin er byggð á leikriti eftir Árna Ibsen . Handritið skrifuðu þeir Óskar Jónasson og Sjón en Óskar er enn fremur leikstjóri myndarinnar . Óskar er Íslendingum að góðu kunnur og hefur meðal annars leikstýrt sjónvarpsþáttaseríunum Pressa , Svartir englar og Stelpurnar . Í stúdíói Sagafilm er nú búið að byggja gistiheimilið í heild sinni þar inni . „ Það er gríðarlega mikil vinna sem liggur á bak við þessa metnaðarfullu sviðsmynd en upptökur á myndinni taka aðeins átta daga sem er talsvert styttra tökutímabil en gerist og gengur , “ segir í frétt Saga film . Fjórir leikarar leika í Fiskar á þurru landi lífi . Það eru þau Ólafía Hrönn Jónsdóttir , Hilmar Guðjónsson , Sara Margrét Nordahl og Davíð Guðbrandsson . Myndin er framleidd af Sagafilm en Sagafilm hefur áður framleitt sjónvarpsseríur eins og Vaktarseríurnar , Pressu , Rétt , Ástríði og Svarta engla sem og kvikmyndirnar Bjarnfreðarson og Köld slóð .